Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: Magyarországon lásd még a 73/2003.(XI.13.)GKM-FVM együttes rendelettel módosított 52/2003.(VIII.15.)GKM-
Paragraph Index: 1393

6. Csomagolóeszközök és tartányok gyártása A nyomástartó tartályok, az aeroszolok és a gázzal töltött, kisméretű tartályok (gázpatronok) gyártására és vizsgálatára vonatkozó követelmények 6.2 Nyomástartó tartályok, gázpatronok, aeroszolok 6.2.1 Általános követelmények Megjegyzés: Az aeroszolokra és a gázzal töltött kisméretű tartályokra (gázpatronokra) lásd a 6.2.4 szakaszt. 6.2.1.1 Tervezés és gyártás 6.2.1.1.1 A nyomástartó tartályokat és zárószerkezetüket úgy kell méretezni, kialakítani, gyártani, bevizsgálni és felszerelni, hogy a normális szállítási feltételek mellett és normális használatot feltételezve minden fellépő igénybevételt, beleértve a kifáradást is, elviseljenek. A nyomástartó tartályok konstrukciójánál minden lényeges tényezőt, mint pl.: – a belső nyomást; – a környezeti és az üzemi hőmérsékleteket, beleértve a szállítás alattit is; – a dinamikus igénybevételeket figyelembe kell venni. A falvastagságot rendszerint számítással kell meghatározni, szükség esetén kísérleti szilárdsági vizsgálattal összekapcsolva. A falvastagság kísérleti úton is meghatározható. A külső falnál és a teherviselő részeknél alkalmas szilárdsági számításokat kell végezni a nyomástartó tartályok biztonságának eléréséhez. A nyomás elviseléséhez szükséges legkisebb falvastagságot számítással kell meghatározni, különösen figyelembe véve: – a tervezési nyomást, ami nem lehet a próbanyomásnál kisebb; – a tervezési hőmérsékletet, elfogadható biztonsági tényező figyelembevételével; – a legnagyobb feszültséget és szükség esetén a feszültség halmozódásokat; – az anyag tulajdonságaival összefüggő egyéb tényezőket. Hegesztett nyomástartó tartályokhoz csak olyan hibátlanul hegeszthető anyagok használhatók fel, amelyek ütőszilárdsága –20 ˚C környezeti hőmérsékleten szavatolható. A palackok, nagypalackok, gázhordók és palackkötegek próbanyomását a 4.1.4.1 bekezdésben található P200 csomagolási utasítás írja elő. A zárt mélyhűtő tartályoknál a próbanyomás a megengedett legnagyobb üzemi nyomás legalább 1,3-szerese, ezt a próbanyomást vákuumszigetelésű nyomástartó tartályoknál 1 bar-ral kell megnövelni. A figyelembe veendő anyagjellemzők – értelemszerűen – pl. a következők: – folyáshatár; – szakítószilárdság; – a szilárdság időbeli változása; – kifáradási tulajdonságok; – rugalmassági modulus (Young féle modulus); – alkalmas tényező a műanyagok nyúlására; – ütőszilárdság; – törési szívósság. 2005/89/II. szám 6.2.1.1.2 Az UN 1001 oldott acetilénhez használt nyomástartó tartályokat teljesen ki kell tölteni hatóságilag engedélyezett fajtájú, egyenletesen elosztott olyan porózus anyaggal, amely:

Source: https://magyarkozlony.hu/hivatalos-lapok/b5bff133cb954e67369a17c2963c259e8b2e11ad/dokumentumok/3f3f7713bf850c60526b377ac852f9eb8847fb96/letoltes